

**OPĆINA REŠETARI**

**JAVNI NATJEČAJ**

**za financiranje programa, projekata i javnih**

**potreba iz proračuna Općine Rešetari za 2024. godinu**

**U P U T E Z A P R I J A V I T E L J E**

Sadržaj:

1. PREDMET NATJEČAJA I OPĆE INFORMACIJE str. 3
   1. Zakonska osnova
   2. Provedba Natječaja
   3. Ciljevi i opis Natječaja
   4. Područje Natječaja
2. KRITERIJI PRIHVATLJIVOSTI str. 4 - 5

2.1. Prihvatljivi prijavitelji

2.2. Prihvatljive aktivnosti i lokacija

2.3. Prihvatljivi troškovi provedbe programa

2.4. Neprihvatljivi troškovi

2.5. Zabrana dvostrukog financiranja

2.6. Datum objave Natječaja i rok za podnošenje prijava

1. POSTUPAK PRIJAVE str. 5 – 7
   1. Popis obvezne popratne dokumentacije
   2. Neobavezna popratna dokumentacija
   3. Rokovi i način predaje prijava
   4. Dodatne informacije

3.4.1 Pitanja i odgovori

3.4.2 Izmjene i dopune Natječaja

1. POSTUPAK ODABIRA str. 7 - 10
   1. Zaprimanje i evidencija prijava
   2. Formalna provjera i stručno kvalitativno vrednovanje i ocjena prijava
   3. Odluka o odabiru
   4. Mogućnost podnošenja prigovora
   5. Naknadni uvid u ocjenu kvalitete prijavljenog programa
2. NAČIN I UVJETI FINANCIRANJA str. 10 - 11

ODABRANIH PROGRAMA

* 1. Ugovor o sufinanciranju
  2. Praćenje provedbe programa i namjenskog korištenja

sredstava

* 1. Vidljivost programa i obveza isticanja identiteta

1. DOKUMENTACIJA, PRIJAVNI OBRASCI I PRILOZI str.11 - 12
2. POJMOVI str. 12
   1. **PREDMET NATJEČAJA I OPĆE INFORMACIJE**
   2. **Zakonska osnova**

Na postupak objavljivanja i provedbe Natječaja Općine Rešetari za sufinanciranje programa, projekata i javnih potreba za 2024. godini (u daljnjem tekstu: Natječaj) primjenjuju se odgovarajuće odredbe Zakona o udrugama (Narodne novine broj 74/14, 70/17, 98/19, 151/22), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 37/21) i Pravilnika o financiranju programa, projekata i javnih potreba sredstvima proračuna Općine Rešetari (Službeni glasnik Općine Rešetari broj 1/23).

**1.2. Provedba Natječaja**

Za administrativne, organizacijske i druge poslove i aktivnosti u provedbi ovog Natječaja nadležan je Jedinstveni upravni odjel Općine Rešetari (u daljnjem tekstu: nadležni Upravni odjel).

**1.3. Ciljevi i opis Natječaja:**

Opći cilj ovog Natječaja je povećati učinkovitost i sposobnost organizacija civilnog društva za preuzimanje veće uloge i odgovornosti kojima se zadovoljavaju potrebe korisnika i potrebe Općine Rešetari kao zajednice u cjelini.

**Specifični ciljevi Natječaja:**

Specifični cilj ovog je provedba aktivnosti od interesa za opće dobro, a kojima se ispunjavaju ciljevi i prioriteti definirani strateškim i planskim dokumentima Općine Rešetari.

**1.4. Područja Natječaja**

Područja koja su obuhvaćena ovim Natječajem su osnovno školstvo, građanske udruge i udruge proizašle iz domovinskog rata, vjerske zajednice, kultura i sport i to kroz aktivnosti:

1. **Osnovno školstvo**:

a) Promocija osnovnog školstva područja Općine Rešetari kroz manifestacije, projekte, natjecanja

1. **Razvoj civilnog društva:**

a) Rad s djecom i mladima

b) Obrazovni programi (radionice, predavanja, tribine) za unapređenje kvalitete života životnih vještina i drugih sposobnosti

c) Zaštita, očuvanje i promicanje tradicije i običaja

d) Djelatnosti i poslovi ustanova kulture, udruženja i druge organizacije u kulturi, kao i pomaganje i poticanje umjetničkog i kulturnog stvaralaštva,

e) Poticanje domaće i međunarodne suradnje kulturno umjetničkih udruga

f) Akcije i manifestacije u kulturi što pridonose razvitku i promicanju kulturnog života,

g) Investicijsko održavanje, adaptacije i prijeko potrebni zahvati na objektima kulture

h) Kulturno-umjetničke manifestacije

3. **Razvoj sporta i rekreacije:**

a) Organizacija provedbe redovnih sportskih djelatnosti sportskih klubova

b) Organizacija sportskih rekreacija klubova i udruga

1. **KRITERIJI PRIHVATLJIVOSTI**

**2.1. Prihvatljivi prijavitelji**

Pravo podnošenja prijava po ovom Natječaju imaju udruge koje:

* udruge koje su registrirane na području Općine Rešetari
* su upisani u Registar udruga Republike Hrvatske te aktivno i kontinuirano djeluju najmanje 1 (jednu) godinu u području za koje prijavljuju program/projekt
* su upisani u Registar neprofitnih organizacija;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt/inicijativa, koji prijave na javni natječaj/poziv Općine Rešetari, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Općina Rešetari definiranih razvojnim i strateškim dokumentima, odnosno uvjetima svakog pojedinog natječaja/poziva;
* su uredno ispunili obveze iz svih prethodno sklopljenih ugovora o financiranju iz proračuna Općina Rešetari i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općina Rešetari;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;
* imaju uređen sustav prikupljanja članarina te uredno predaju sva izvješća Općini Rešetari i drugim institucijama.

Pravo podnošenja prijava po ovom Natječaju nemaju udruge koje nisu dostavile programsko i financijsko izvješće o namjenskom korištenju sredstava proračuna iz prethodne ili ranijih godina.

Iz postupka odabira u bilo kojoj fazi provedbe ovog postupka isključit će se prijavitelji za koje se utvrdi da su u prijavnom obrascu i/ili popratnoj dokumentaciji dali lažne, nevjerodostojne ili nepotpune izjave, podatke, informacije i dokumentaciju kao i udruge koje nisu upisane u Registar neprofitnih organizacija i Registar udruga RH.

**2.2. Prihvatljive aktivnosti i lokacija**

Prihvatljivim aktivnostima smatraju se svrsishodne aktivnosti u realizaciji programa unutar utvrđenih područja Natječaja (točka 1.4.).

U skladu s ciljevima Natječaja, glavne aktivnosti, tj. aktivnosti programa, moraju se odvijati na području Općine Rešetari.

**2.3.Prihvatljivi troškovi provedbe programa**

Prihvatljivim troškovima smatrat će se isključivo troškovi:

- neophodni za provedbu programa

- navedeni u ukupno predviđenom proračunu programa u prijavnom obrascu

-u skladu sa zahtjevima racionalnog financijskog upravljanja, sukladno načelima ekonomičnosti i učinkovitosti.

Pojedini troškovi navedeni u proračunu programa moraju se temeljiti na realnoj cijeni i/ili procjeni.

Proračun programa mora biti planiran ekonomično i učinkovito, tj. navedeni troškovi moraju biti neophodni za provedbu programa.

**2.4. Neprihvatljivi troškovi**

Neprihvatljivim troškovima smatraju se:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
* gubitci na tečajnim razlikama;
* zajmovi trećim stranama
* troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s Jedinstvenim upravnim odborom Općine Rešetari dio tih troškova može priznati kao prihvatljiv trošak),
* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s Jedinstvenim upravnim odborom Općine Rešetari dio tih troškova može priznati kao prihvatljiv trošak),
* troškovi sportskih klubova vezani za angažiranje igrača koji nemaju prebivalište na području Općine Rešetari, prelazak igrača iz drugih klubova i plaćanje naknada igračima

**2.5. Zabrana dvostrukog financiranja**

Po ovom Natječaju ne smiju se prijavljivati programi za čiju cjelovitu provedbu su prijavitelji već dobili sredstva iz drugih javnih izvora.

Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i za sufinanciranje odabranog programa po ovom Natječaju. U slučaju da se ustanovi dvostruko financiranje programa, prijavitelj će morati vratiti sva primljena sredstva.

**2.6. Datum objave Natječaja i rok za podnošenje prijava**

Natječaj za sufinanciranje programa, projekata i javnih potreba za 2024. godini objavljen je dana 15. siječnja 2024. godine na web stranici Općine Rešetari; [www.resetari.hr](http://www.resetari.hr)

Krajnji rok za podnošenje prijava po Natječaju **je 16. veljače 2024. godine**.

**3. POSTUPAK PRIJAVE**

Sve prijave moraju biti pisane na obrascima preuzetim s internetske stranice: [www.resetari.hr](http://www.resetari.hr) .

Obrasci natječajne dokumentacije za vrijeme trajanja javnog natječaja mogu se preuzeti u Jedinstvenom upravnom odjelu Općine Rešetari, Vladimira Nazora 30, Rešetari.

Prijava se smatra potpunom ako sadrži:

1. u potpunosti ispunjene obrasce prijavnice

2. svu obveznu popratnu dokumentaciju.

**3.1. Popis obvezne popratne dokumentacije**

Obvezna natječajna dokumentacija je:

1. Obrazac podaci o predlagatelju
2. Obrazac podaci o programu/projektu
3. Obrazac financijski plan programa/projekta
4. Prijedlog Ugovora
5. izvadak iz registra – preslika, za udruge: izvadak iz Registra udruga Republike Hrvatske ili preslika važećeg Rješenja o upisu u Registar udruga Republike, ne stariji od 6 mjeseci od dana objave natječaja. Izvadak iz registra udruga može zamijeniti i ispis iz elektronske stranice sa svim podacima udruge u registru udruga,
6. Preslika izvatka iz registra Neprofitnih organizacija, može se priložiti i elektronski ispis iz RNO registra
7. Potpisanu izjavu o stanju duga
8. Potpisana izjava da se ne vodi kazneni postupak protiv osobe ovlaštene za zastupanje prijavitelja odnosno da ne postoji pravomoćna kaznena presuda.
9. Potpisana izjava o točnosti i istinitosti podataka
10. Potpisana izjava o nepostojanju dvostrukog financiranja
11. Izjava o partnerstvu
12. Preslika važećeg statuta udruge na kojima se nalazi ovjerena potvrda nadležnog registracijskog tijela o sukladnosti statua sa Zakonom o udrugama (za one koji nisu predali općini do sada ili ako su imali izmjenu statuta)
13. Zapisnik sa zadnje godišnje izvještajne skupštine
14. Preslika financijskog izvješća poslovanja udruge u 2022 . godini i prvih 6 mjeseci u 2023. godini
15. Životopis voditeljice/voditelja projekta
16. Popis registriranih sportaša (po skupinama), broj natjecanja svih skupina, podatak o korištenju energenata

**3.2. Neobvezna popratna dokumentacija**

Prijavitelji uz prijavu programa mogu priložiti i ostalu dokumentaciju koju smatraju relevantnom za obrazloženje i vrednovanje predloženog programa.

**3.3. Rokovi i način predaje prijava**

**Rok za dostavu: 16. veljače 2024. godine**

Prijave se mogu dostaviti poštom ili elektroničkom poštom ili osobno na adresu:

**Općina Rešetari, Vladimira Nazora 30, Rešetari** ili putem elektroničke pošte na adresu [**opcina-resetari@sb.t-com.hr**](mailto:opcina-resetari@sb.t-com.hr)

U obzir će se kao pravodobne uzeti prijave poslane poštom kao preporučene pošiljke koje na omotnici budu označene poštanskim žigom zaključno s danom 16. veljače 2024.godine.

Osobno dostavljene prijave i prijave poslane elektroničkom poštom uzet će se u obzir kao pravodobne ako budu zaprimljene u Općini Rešetari najkasnije do 16. veljače 2024. godine do 14.00 sati.

Prijavu je potrebno poslati ili dostaviti **u zatvorenoj omotnici**.

Na vanjskoj strani omotnice **obvezno treba navesti**:

1. naziv i adresu prijavitelja

2. naznaku " ***Natječaj Općine Rešetari za sufinanciranje programa, projekata i javnih potreba za 2024. godinu - ne otvarati***"

Prijave dostavljene na neki drugi način, dostavljene na drugu adresu ili nakon naznačenog roka za dostavu bit će odbačene.

Predaja prijave znači da se prijavitelj slaže s uvjetima natječaja i kriterijima za ocjenjivanje.

**3.4. Dodatne informacije**

**3.4.1.** Pitanja i odgovori

Dodatne informacije i upute za podnošenje prijava po ovom Natječaju mogu se zatražiti isključivo elektronskom poštom najkasnije 5 dana prije isteka roka za dostavu prijava na adresu:

***opcina-resetari@sb.t-com.hr***

Općina Rešetari nije obvezna davati odgovore ili pojašnjenja na pitanja pristigla nakon navedenog roka.

**3.4.2**. Izmjene i dopune Natječaja

U slučaju da se Natječaj i natječajna dokumentacija izmijene ili dopune prije krajnjeg roka za predaju prijava, sve izmjene i dopune bit će objavljene na web stranici [www.resetari.hr](http://www.resetari.hr) najkasnije 8 dana prije isteka roka za dostavu prijava.

U slučaju donošenja izmjena ili dopuna prijaviteljima koji su već predali prijavu po Natječaju bit će dana mogućnost da svoju prijavu po potrebi i u primjerenom roku dopune i/ili izmijene.

Prijavitelji su dužni poštovati sve izmjene ili dopune Natječaja.

**4. POSTUPAK ODABIRA**

Postupak odabira prijava provodi se u sljedećim fazama:

1. Zaprimanje i evidencija prijava

2. Formalna provjera prijava

3. Stručno kvalitativno vrednovanje i ocjena prijava

4. Odluka o odabiru

**4.1. Zaprimanje i evidencija prijava**

Prijave zaprima i evidentira Jedinstveni upravni odjel Općine Rešetari. Svakoj prijavi dodjeljuje se evidencijski broj.

**4.2. Formalna provjera prijava i kvalitativno vrednovanje**

Formalnu provjeru prijava i kvalitativno vrednovanje provodi Povjerenstvo za pripremu i provedbu natječaja za financiranje javnih potreba Općine Rešetari (Povjerenstvo).

Formalna provjera sastoji se od administrativne provjere i provjere prihvatljivosti.

Tijekom administrativne provjere utvrđuje se je li:

1. prijava podnesena u roku

2. prijava podnesena na odgovarajućem obrascu prijavnice

3. prijavi priložena sva obvezna popratna dokumentacija

4. prijava potpisana od strane odgovorne osobe te ovjerena žigom organizacije prijavitelja

5. prijava sadrži sve podatke tražene u osnovnim dijelovima prijavnice (podaci o predlagatelju, podaci o projektu/programu i financijski plan programa).

Tijekom provjere prihvatljivosti utvrđuje se:

1.prihvatljivost prijavitelja sukladno odredbama iz točke 2.1.

2.odnosi li se predloženi program na jednu od djelatnosti za koje je Natječaj raspisan

U daljnji postupak stručnog vrednovanja i ocjene prijava upućuju se samo prijave koje udovoljavaju formalnim uvjetima Natječaja.

Stručno, kvalitativno vrednovanje i ocjena prijava provodi se isključivo na temelju programskih i financijskih podataka iznesenih u obrascu prijavnice te na temelju podataka iz popratne dokumentacije.

Kriteriji koji se ocjenjuju bodovima prema slijedećem rasponu:

|  |  |
| --- | --- |
| **A. Institucionalna sposobnost prijavitelja/partnera** |  |
| A.1 Imaju li prijavitelj (i partner(i) – ako je primjenjivo) dovoljno iskustva i dovoljno upravljačkog kapaciteta za u provođenju projekata (imaju li odgovarajuće sposobnosti, znanja i vještine za njegovo provođenje)? | 1 2 3 4 5 |
| A.2. Postoji li dugogodišnja tradicija udruge? | 1 2 3 4 5 |
| **A. ukupan broj bodova (maksimalan broj bodova 10)** |  |
| **B. Relevantnost projekta** |  |
| B.1 Prijedlog programa neupitno ulazi u područje djelatnosti? | 1 2 3 4 5 |
| B.2 Jesu li ciljevi programa jasno definirani i realno dostižni? | 1 2 3 4 5 |
| B.3 Jesu li aktivnosti programa jasne, opravdane, razumljive i provedive? | 1 2 3 4 5 |
| B.4 Je li isti ili sličan program prijavitelja u protekle dvije godine ostvario uspjeh na lokalnoj, županijskoj, nacionalnoj ili međunarodnoj razini | 1 2 3 4 5 |
| **B. ukupan broj bodova (maksimalan broj bodova 20)** |  |
| **C. Proračun (troškovi)** |  |
| C.1 Troškovi su opravdani detaljnim opisom aktivnosti u prijavnom obrascu? | 1 2 3 4 5 |
| C.2 Financijski plan (troškovnik) prikazuje ukupne troškove realizacije programa, koji su detaljno razrađeni po vrstama troškova i izvorima sredstava | 1 2 3 4 5 |
| C.3 Jesu li aktivnosti prikazane u proračunu relevantne za izvedbu projekta? | 1 2 3 4 5 |
| C.4 U proračunu su uključeni neophodni prihvatljivi troškovi realizacije programa koji su planirani izrazito ekonomično i utemeljeni na realnoj cijeni/procjeni | 1 2 3 4 5 |
| **C. ukupan broj bodova (maksimalan broj bodova 20)** |  |
| **D. Posebni kriteriji za programe:** |  |
| D.1. Stručnost rada, zahtjevnost programa i njihova primjerenost izvedbenim mogućnostima udruge | 1 2 3 4 5 |
| D.2. Originalnost, kreativnost, inovativnost | 1 2 3 4 5 |
| D.3. Sociokulturni značaj programa | 1 2 3 4 5 |
| **D.4. ukupan broj bodova (maksimalan broj bodova 15)** |  |
| **E. Posebni kriteriji za programe (samo za sport)** |  |
| E.1 Razina natjecanja – na razini općine,  - na razini županije i međužupanijska natjecanja,  - na razini nogometnog središta | 1 2 3 |
| E.2 Značaj sporta s aspekta raširenosti:  - broj sportaša i natjecatelja u udruzi  - broj klubova ili natjecatelja s kojima se prijavljena udruga natječe  - razina u kojoj su ekipe ili pojedinačna natjecanja i u kojim dobnim kategorijama  - ostvareni rezultati - plasmani u ekipnim i pojedinačnim natjecanjima. | 1 2 3 4 5  1 2 3 4 5  1 2 3 4 5  1 2 3 4 5 |
| E.3 Mjerila za programiranje i financiranje sportskih aktivnosti udruga  - brojnost sportaša i stručnog osoblja udruge  - broj natjecanja i vrijeme provedeno na natjecanjima  - vrsta prijevoza, smještaja i ostalih troškova na natjecanjima  **-** visina kotizacija i ostalih naknada - troškova prehrane i drugo  - usmjerenost prema potrebama djece, mladih i drugih građana/korisnika  - nove ideje i modeli razvoja sporta | 1 2 3 4 5  1 2 3 4 5  1 2 3 4 5  1 2 3 4 5  1 2 3 4 5  1 2 3 4 5 |
| E. ukupan broj bodova (maksimalno 53) |  |
| **Sveukupno ostvareno bodova (A+B+C+D ili E):** |  |

Svaka prijava može ostvariti maksimalno 65 bodova, osim prijava za sportske udruge koji mogu ostvariti maksimalno118 bodova.

Prijave koje u postupku stručnog kvalitativnog vrednovanja i ocjene ne ostvare minimalno 30 bodova neće se uvrstiti u prijedlog programa za sufinanciranje.

**4.3. Odluka o odabiru**

Nakon provedenog postupka stručnog kvalitativnog vrednovanja i ocjene prijava Povjerenstvo utvrđuje rang listu prijavljenih programa kao temelj za donošenje Odluke o dodjeli financijskih sredstva sukladno Pravilniku o financiranju programa, projekata i javnih potreba sredstvima proračuna Općine Rešetari.

U popis programa čije se sufinanciranje predlaže uvrštavaju se prijedlozi programa prema ostvarenom broju bodova u odnosu na realno ocjenjene financijske potrebe pojedine prijave, te ovisno o visini sredstava koja su u proračunu planirana za financiranje javnih potreba.

Na temelju prijedloga konačnu odluku o odabiru programa za sufinanciranje donosi načelnik.

Odluka o odabiru objavljuje se na web stranicama općine Rešetari.

Odlukom o odabiru utvrđuje se popis prihvaćenih programa za sufinanciranje s iznosima financijske potpore, te popis odbijenih programa.

U popis programa prihvaćenih za sufinanciranje uvrstit će se programi koji su udovoljili uvjetima formalne provjere, tijekom stručnog vrednovanja ostvarili dostatan broj bodova, a za čije financiranje postoje raspoloživa sredstva u proračunu.

U popis odbijenih programa uvrstit će se programi koji nisu udovoljili uvjetima formalne provjere i/ili koji su tijekom stručnog kvalitativnog vrednovanja i ocjene ostvarili ukupno manje od 30 bodova.

Svi prijavitelji pisanim putem će biti obaviješteni o tome je li njihov program prihvaćen za financiranje ili nije.

**4.4. Mogućnost podnošenja prigovora**

Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu, nakon primitka pisane obavijesti o tome, podnijeti prigovor.

Prigovor se podnosi pisanim putem u roku od 8 dana od dana primitka predmetne obavijesti na adresu: Općina Rešetari, Vladimira Nazora 30, Rešetari.

Prigovor može podnijeti isključivo zakonski predstavnik udruge.

Prigovor mora sadržavati sljedeće podatke: naziv prijavitelja podnositelja prigovora, naznaku akta protiv kojeg se podnosi prigovor, predmet prigovora, obrazloženje prigovora, žig i potpis osobe ovlaštene za zastupanje organizacije prijavitelja.

Prigovor koji je podnijela neovlaštena osoba, koji ne sadržava sve navedene podatke ili je dostavljen izvan propisanog roka bit će odbačen.

Rješavanje o podnesenim prigovorima provodi općinski načelnik Općine Rešetari koji donosi odluku o prigovoru u roku od 8 radnih dana od dana primitka prigovora.

Postupak odlučivanja o prigovorima ne odgađa izvršenje Odluke o odabiru, niti daljnju provedbu natječajnog postupka.

Prigovor se ne može odnositi na uvjete Natječaja, niti na kriterije za vrednovanje i ocjenu prijava, niti visinu dodijeljenih sredstava.

**4.5. Naknadni uvid u ocjenu kvalitete prijavljenog programa**

Prijaviteljima čiji programi nisu odabrani za financiranje može se na njihov zahtjev u roku od 8 dana od primitka obavijesti o rezultatima natječaja omogućiti uvid u dokumentaciju i ocjenu o provedenom postupku kvalitativnog vrednovanja i ocjene njihove prijave.

Zahtjev za naknadnim uvidom u ocjenu kvalitete prijavljenog programa ne smatra se prigovorom.

**5. NAČIN I UVJETI FINANCIRANJA ODABRANIH PROGRAMA**

**5.1. Ugovor o sufinanciranju**

Po donošenju Odluke o odabiru Općina Rešetari će sa svim udrugama kojima su odobrena financijska sredstva potpisati ugovor o financiranju programa ili projekata najkasnije 30 dana od dana donošenja odluke o financiranju.

Potpisivanjem Ugovora odabrani prijavitelji postaju korisnici financijske potpore.

Ugovorom o sufinanciranju utvrđuje se:

- iznos do kojeg Općina Rešetari preuzima obvezu financiranja

- način i rokovi isplate financijske potpore

- način podnošenja izvješća o utrošenim sredstvima od strane korisnika

- rokovi za pojedine obveze korisnika

- način provedbe nadzora i kontrole namjenskog korištenja sredstava

- uvjeti pod kojima je korisnik dužan izvršiti povrat sredstava u proračun Općine Rešetari i druge odredbe.

Korisnik financijske potpore Ugovorom se utvrđuje kao isključivo odgovoran za provedbu sufinanciranog programa.

Korisnik financijske potpore prihvaća da financijska sredstva dobivena iz proračuna Općine Rešetari ni pod kojim uvjetima ne mogu za posljedicu imati ostvarivanje dobiti i da moraju biti ograničena na iznos potreban za izravnanje prihoda i rashoda programa ili projekta. Dobit se u ovom slučaju definira kao višak primljenih sredstava u odnosu na troškove programa.

Obrasci ugovora o financiranju i obrasci za podnošenje izvješća o namjenskom korištenju sredstava objavljeni su na web stranicama općine Rešetari zajedno s ovim Natječajem i čine sastavni dio dokumentacije Natječaja.

**5.2. Praćenje provedbe programa i namjenskog korištenja sredstava**

Korisnik je dužan voditi preciznu evidenciju svih računa nastalih tijekom provedbe programa.

Do kraja veljače tekuće godine korisnik je dužan Jedinstvenom upravnom odjelu Općine Rešetari dostaviti dokumentirano programsko i financijsko izvješće o namjenskom korištenju sredstava za prošlu godinu.

Općina ima pravo provesti kontrolu provedbe programa na licu mjesta kod korisnika, tijekom koje je korisnik dužan predstavnicima općine predočiti sve račune, računovodstvenu dokumentaciju i ostale prateće dokumente relevantne za financiranje programa.

Kontrolu na licu mjesta kod korisnika općina može obaviti tijekom provedbe ili unutar godinu dana nakon završetka provedbe programa.

**5.3. Vidljivost programa i obveza isticanja vizualnog identiteta općine Rešetari**

Korisnik je dužan u svim obavijestima prema krajnjim korisnicima programa i u svim kontaktima s medijima navesti da je program sufinanciran sredstvima Općine Rešetari.

**6. DOKUMENTACIJA, PRIJAVNI OBRASCI I PRILOZI**

Na web stranici Općine Rešetari objavljeni su sljedeći dokumenti koji čine sastavni dio dokumentacije Natječaja Općine Rešetari za sufinanciranje programa, projekata i javnih potreba za 2024. godinu:

1. Javni natječaj

2. Upute za prijavitelje

3. Obrazac: PODACI O PREDLAGATELJU

4. Obrazac: PODACI O PROGRAMU/PROJEKTU

5. Obrazac: FINANCIJSKI PLAN

6. Obrazac: NEKAŽNJAVANJE

7. Obrazac: DVO-FIN

8. Izjava o stanju duga

8. Izjava o točnosti i istinitosti podataka

9. Obrazac za procjenu kvalitete/vrednovanje programa

10. Prijedlog Ugovora o sufinanciranju

11. Obrazac: FIS

12. Obrazac: OIS

13. Obrazac: PROR-POT

14. Pravilnik o financiranju programa, projekata i javnih potreba sredstvima proračuna Općine Rešetari.

**Prijaviteljima se svakako savjetuje da prije prijave pažljivo pouče sve dokumente i obrasce koji čine sastavni dio dokumentacije Natječaja.**

**7. POJMOVI**

Izrazi koji se koriste u dokumentaciji Natječaja Općine Rešetari za sufinanciranje programa, projekata i javnih potreba za 2024. godinu, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.