**OPĆINA REŠETARI** sa sjedištem u Rešetarima, Vladimira Nazora 30, OIB: 38998689292, koju zastupa načelnik Zlatko Aga, kao davatelj financijske potpore (u nastavku teksta: Općina)

i

\_\_\_\_\_\_\_\_\_\_\_\_\_\_\_\_\_\_\_\_\_ sa sjedištem u \_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, OIB \_\_\_\_\_\_\_, RNO: \_\_\_\_\_\_ zastupan po predsjedniku \_\_\_\_\_\_\_\_\_\_\_\_\_, kao korisnik financijske potpore (u nastavku teksta: Korisnik) sklapaju sljedeći:

**U G O V O R**

**O SUFINANCIRANJU PROGRAMA UDRUGE ZA 2024. GODINU**

**Članak 1.**

Općina dodjeljuje financijska sredstva osigurana u Proračunu Općine Rešetari u iznosu od \_\_\_\_\_,\_\_ (slovima:\_\_\_\_\_\_\_\_\_\_\_\_\_), Korisniku za provedbu programa/projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 2.**

Sredstva iz članka 1. mogu se koristiti za jednogodišnje razdoblje od 01.01.2024. do 31.12.2024. godine isključivo za provedbu programa/projekta sukladno uvjetima Natječaja za financiranje programa, projekata i javnih potreba iz proračuna Općine Rešetari za 2024. godinu prema Obrascu opisa programa/projekta i Obrascu proračuna programa/projekta koje je Korisnik dostavio prijavom na Natječaj.

**Članak 3.**

Sredstva iz članka 1. ugovora isplatit će se Korisniku na žiro račun odnosno IBAN:\_\_\_\_\_\_\_\_\_\_\_\_\_\_\_\_\_\_\_\_\_\_otvoren u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, jednokratno (u roku od 30 dana od potpisivanja ugovora) ili isplatom u više obroka tijekom provedbe programa/projekta sukladno ostvarenju proračunskih prihoda u 2024. godini.

**Članak 4.**

Radi kontrole namjenskog korištenja financijskih sredstava Korisnik se obvezuje Općini dostaviti Izvještaj o provedbi programa/projekta trideset dana od završetka programa/projekta ili zaključno do kraja siječnja 2025. godine za prethodnu godinu koji treba sadržavati:

1. Obrazac opisnog izvješća realiziranog programa/projekta (dostavlja ga u tiskanom obliku poštom ili osobno)- OIS
2. Obrazac financijskog izvještaja realiziranog programa/projekta (dostavlja ga u tiskanom obliku poštom ili osobno)- FIS uz detaljno dokumentiranje svih troškova i priloga:

* za bezgotovinska plaćanja: preslike računa (R1 ili R2) koji glase na Korisnika te pripadajuće bankovne izvode;
* za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća;
* ostalu dokumentaciju: putne naloge s pripadajućim prilozima, dokumente na temelju kojih su obavljanja plaćana (ugovori, sporazumi, obračuni honorara) i sl.

c) Izvještaj o potrošnji proračunskih sredstava- PROR-POT

Uz izvještaj dostavljaju se i prilozi vezani uz provedbu programa/projekta, dokazi o provedbi aktivnosti (potpisne liste, evaluacijski listići, fotografije s događanja, primjerci publikacija i dr.).

Izvještaji se podnose na propisanim obrascima Općine.

**Članak 5.**

Općina pridržava pravo kontinuiranog praćenja i vrednovanja izvršenja programa/projekta iz članka 1. te preispitivanje financija i troškova u bilo koje vrijeme trajanja financiranja te u razdoblju nakon završetka programa/projekta.

Općina može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužna prethodno obavijestiti Korisnika barem 7 dana prije planiranog izvršenja kontrole.

Ako Općina utvrdi da je Korisnik nenamjenski koristio financijska sredstva za izvršenje programa/projekta iz članka 1. ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i po sadržaju određenim u članku 4. ugovora ili ako davatelju ne omogući nadzor nad namjenskim korištenjem sredstava, Korisnik je dužan vratiti primljena nenamjenski utrošena ili neutrošena sredstva u roku od 30 dana od dana primitka pisane obavijesti Općine o potrebi vraćanja financijskih sredstava.

**Članak 6.**

Korisnik se obvezuje pravodobno obavijestiti Općinu o manjim i većim izmjenama ugovora.

Manje izmjene ugovora mogu biti:

* izmjene proračuna između proračunskih poglavlja manje od 15%;
* zamjena člana projektnog tima;
* promjena bankovnog računa Korisnika;
* promjena adrese ili drugih kontakata Korisnika;
* male promjene programa/projekt koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti);

Manje izmjene ne zahtijevaju izradu Dodatka ugovoru.

Veće izmjene ugovora su:

* izmjene proračuna između proračunskih poglavlja veće od 15%;
* produženje trajanja provedbe programa/projekta;
* dodatak novih aktivnosti u program/projekt;
* promjena programskih/projektnih aktivnosti koja značajno utječe na opseg i ciljeve.

Veće izmjene ugovora zahtijevaju izradu Dodatka ugovoru i njegovo potpisivanje od strane Općine i Korisnika.

Općina odlučuje radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

**Članak 7.**

Izmjene ugovornih obveza Korisnik može zatražiti najkasnije 30 dana prije isteka roka izvršenja programa/projekta. Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi programa/projekta, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 2. ugovora.

Zahtjev za većim izmjenama ugovora Korisnik dostavlja Općini u pisanom obliku s obrazloženjem i popratnom dokumentacijom kojom se opravdava taj zahtjev.

Općina ima pravo ne odobriti prenamjenu dijela sredstava i/ili produljenja razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe.

Odluku o odobrenju ili neodobrenju izmjena Općina mora donijeti u roku od 20 radnih dana od dostave obavijesti od strane Korisnika.

**Članak 8.**

Korisnik se obvezuje na svim tiskanim, video i drugim materijalima vezanim uz program istaknuti logotip i naziv Općine Rešetari kao institucije koja financira ugovorene aktivnosti.

Korisnik se obvezuje na svim tiskanim promotivnim materijalima (plakatima, letcima, pozivnicama, transparentima i dr.) pored logotipa i naziva Općine Rešetari istaknuti i slijedeću rečenicu: „Ovaj program sufinanciran je sredstvima Općine Rešetari“ .

**Članak 9.**

Općina ima pravo uskratiti ili umanjiti isplatu sredstava definiranih ovim ugovorom ako predstavničko tijelo Općine Rešetari utvrdi umanjenje sredstava izmjenama i dopunama Proračuna Općine Rešetari, u kojem slučaju će se sa Udrugom sklopiti Aneks Ugovora.

**Članak 10.**

Na elemente financiranja programa/projekta koji nisu uređeni Ugovorom na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“, broj 26/15. i 37/21).

**Članak 11.**

Mogući sporovi iz ovog Ugovora rješavat će se sporazumno, a ako to neće biti moguće ugovara se nadležnost mjesno nadležnog suda za Općinu.

**Članak 12.**

Ovaj je Ugovor sačinjen u dva (2) istovjetna primjerka od kojih svaka stranka potpisnica zadržava po jedan (1) primjerak.

**Članak 13.**

Ugovorne stranke razumiju odredbe ovog Ugovora te ga u znak prihvaćanja vlastoručno potpisuju.

KLASA:

URBROJ:

Rešetari, \_\_\_\_\_\_\_\_\_\_\_\_\_\_\_ 2024. godine

UDRUGA: OPĆINA:

Predsjednik: Načelnik:

Zlatko Aga